OpenLLM-France/wikimedia huggingface dataset:
# Xiqing Barrutia

Xiqing Barrutia (Txinera sinplifikatuz: 西青区; pinyineraz: Xīqīng Qū), Tianjin osatzen duten erdigunearen inguruko barrutietako bat da. 2008ko erroldaren arabera, 330.000 biztanle eta 545 kilometro koadroko azalera zeukan.

## Inguru naturala eta kokapena

Barrutiaren mugakideak honakoak dira: Beichen Barrutia iparraldean, Nankai eta Hexi Barrutiak ipar-ekialdean, Jinnan Barrutia hego-ekialdean, Jinghai Konderria hegoaldean, eta Hebei probintzia mendebaldean.

## Ikus, gainera

* Tianjinen banaketa administratiboa

## Kanpo estekak

* (Txineraz) Xiqing Barrutiko gobernuaren webgunea.
* Datuak: Q708330
* Multimedia: Xiqing District / Q708330
# Xiqu

Xiqu (txinera tradizionalez: 西区) Txinako barruti bat da, Panzhihua barruan. Azken zentsuaren arabera 162.557 biztanle zituen 122.87 azaleran banatuta.

## Kanpo estekak

* Datuak: Q1342252
# Xirio

Xirioa edo tortxa da zeremonia erlijiosoetan pizten den argizarizko kandela, Euskal Herriko kontestuan eliza katolikoari lotutako tenplu eta zeremonietan erabilia .

## Jatorria

Ez da beharrezkoa paganoen edo juduen usadioetara jotzea eliza kristauetan kandelen jatorria aurkitzeko. Apokalipsian kristau-batzarrak irudikatu zituen San Joanek eta haietan urrezko kandelak eta argimutilak aipatzen ditu. Kanon apostolikoetan, elizan sutan diren lanparak aipatzen dira.
Jazarpenen garaian lehen kristauak gauez eta lurpeko zenbait lekutan elkartzen zirenez, misterio santuak ospatzeko kandelak eta aizkorak erabiltzera behartuta zeuden. Haien beharra ere bazuten elizak eraikitzeko baimena eman orduko, argi gutxi jasotzen zuten moduan eraikita egon zirenez. Iluntasunak oroimen eta errespetu handiagoa piztu ohi zuen.

## Motak

Mota edo funtzio desberdinetako xirioak erabiltzen dira elizetan:
* Bataioko xirioak
* Prozesioetakoak
* Pazkozko xirioak
* Ezko-argi edo hilobietan jartzekoak.
* Tiniebletako kandelak.

## Erreferentziak

* ↑ «OEH - Bilaketa - Xirio» www.euskaltzaindia.eus (Noiz kontsultatua: 2023-01-18).

## Kanpo estekak

* Artikulu hau, osorik edo zatiren batean, gaztelaniazko Wikipediako «Cirio (vela)» artikulutik itzuli da; zehazki, 2022-04-28ko bertsio honetatik. Izan ere, artikulu horretan aritu diren wikilariek GFDL edo CC-BY-SA 3.0 lizentziekin argitaratu dute beren lana.
* Datuak: Q921609
* Multimedia: Votive candles / Q921609
# Xir Khan Bandar

Xir Khan Bandar (paxtueraz eta persieraz: شېرخان بندر‎‎) Afganistango hiri bat da, herrialdearen iparraldean dagoena. Tajikistango mugan dago, Panj ibaiaren ertzean. Mugaren lehorreko portua da.

## Erreferentziak

* ↑ Berria. Estilo Liburua. .

## Kanpo estekak

* Datuak: Q7498194
* Multimedia: Sher Khan Border Crossing / Q7498194
# Xirak

Xirak (armenieraz: Շիրակ) Armeniaren hamar probintzietako (marz) bat da. Giumri du hiriburua. 2.681 km²-ko azalera du eta 2013an 251.941 biztanle zituen.

## Komunitateak

| Akhuryan | Amasia | Ani | Artik | Ashotsk |
| Akhurik Akhuryan Arapi Arevik Aygebats Azatan Basen Bayandur Beniamin Erazgavors Getk Gharibjanyan Giumri Hatsik Haykavan Hovit Hovuni Jajur Jajuravan Jrarat Kamo Kaps Karmrakar Karnut Keti Krashen Lernut Marmashen Mayisyan Mets Sariar Pokrashen Shirak Vahramaberd Voskehask | Aghvorik Alvar Amasia Ardenis Aregnadem Bandivan Berdashen Byurakn Garnarich Gtashen Hoghmik Hovtun Jradzor Meghrashat Shaghik Tsaghkut Voghji Zarishat Zorakert | Aghin Aniavan Anipemza Dzithankov Dzorakap Gusanagyugh Haykadzor Isahakyan Jrapi Karaberd Lanjik Lusaghbyur Maralik Norshen Sarakap Sarnaghbyur Shirakavan | Anushavan Arevshat Artik Geghanist Getap Harich Haykasar Hayrenyats Horom Hovtashen Lernakert Lusakert Meghrashen Metz Mantach Nahapetavan Nor Kyank Panik Pemzashen Pokr Mantash Saralanj Saratak Spandaryan Tufashen Vardakar | Arpeni Ashotsk Bashgyugh Bavra Dzorashen Ghazanchi Goghovit Hartashen Kakavasar Karmravan Krasar Lernagyugh Mets Sepasar Musayelyan Pokr Sariar Pokr Sepasar Salut Saragyugh Sarapat Sizavet Tavshut Torosgyugh Tsoghamarg Vardaghbyur Zuygaghbyur |

## Erreferentziak

* ↑ (pdf) Statistical yearbook of Armenia. General Description. .

## Kanpo estekak

* Datuak: Q201063
* Multimedia: Shirak Province / Q201063
# Xiringa

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Xiringa (antzinako grezieraz: σύριγξ, syrinx, "tutu" hitzetik erakarria) gai likidoak gorputzeko hodi, barrunbe edo ehunetan sartzeko erabiltzen den tresna da: tutu bat da funtsean, muturretako bat moko-moduan amaitzen da, hortxe orratza egokitzen zaiolarik, eta tutu horren barruan enbolo batek edo antzeko mekanismo batek funtzionatzen du, likidoa xurgatu eta kanporatzeko. Substantzia bat xiringa batekin emateko prozesuari injekzioa diogu.

## Erreferentziak

* ↑ Euskalterm: [Hiztegi Terminologikoa] [2004]

## Kanpo estekak

* Datuak: Q273318
* Multimedia: Syringes / Q273318
# Xiri Andonegi

Xiri Andonegi Egurbide (Mutriku,1955 – 2011ko urtarrilaren 19a) mutrikuar eskultore eta pintorea izan zen.
Elgoibarko Goiti y Estarta eta Ezenarro-Sigma fabriketan egin zuen lan. 1970. urtetik aurrera ekin zion bere ibilbide artistikoari Debako Arte Eskolan (1970-1973). 1996an Euskal Herriko Unibertsitateko Arte Ederren Fakultatean lizentziatu zen. Mutrikuko tailerrean garatu zuen sormen-jarduna.
Herriarentzako obra ugari burutu zituen. Haien artean, “Mari” “Urtzi Thor” “Sorgin” eta “Akerbeltz” erraldoiak eta “Oker” “Alper” “Txoro” eta “Txotxolo” buruhandiak.
Markina-Xemeingo elizaren aurrean dagoen eskultura, Juan Antonio Mogelen omenez egindakoa, berea da baita (1998. urtekoa). Xiriren harrizko hizkiek Mogelen testu ezagun bat betikotu zuten bertan: «Gurago dau otsuak/ Baso bizitzia iatekua/ Nekez billatu biarra/ Etxe-txakur katiaz/ Lotubaren eregu ta/ Ogi biguna baino».
Ezaguna da baita Mutrikun, artistak Atxukalen egindako lana, ingurua artelan bihurtzeko helburuarekin egindakoa. Bere hitzetan, «jendea elkarrekin egoteko» pentsatua eta egina. Gaur egun "Xiri gunea" izenarekin ezagutzen da leku hori.

## Kanpo estekak

* Xiri Andonegi, Lanbide Tradizionalak.
* Xiri Andonegi Egurbide, Auñamendi Eusko Entziklopedia
* Xiri Andonegi, adiorik ez artegile herrikoiari, Lea-Artibai eta Mutrikuko Hitza
* Datuak: Q31760645
# Xique-Xique

Xique-Xique Brasilgo udalerri bat da, Bahiako estatuan kokatua. 44.757 biztanle ditu 5.200,809 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1762114
* Multimedia: Xique-Xique / Q1762114
# Xirika

Xirika Euskal Herriko euskarazko gazte aldizkaria izan zen. 2004an sortu eta lau urte barru desagertu egin zen. Bere egoitza Senperen (Lapurdi) kokatuta zegoen.
Hasieran, Xirika paper formatoko aldizkaria zen, Euskal Herriko liburudendetan saldu nahiz harpidedunen artean banatzen zena. Horren zati bat Gara egunkariarekin banatzen zen ostegunetan. Ondoren, aldizkaria eraberritu zen eta hiru euskarritan banatzen hasi zen: Xirika FZ, Gara egunkariarekin batera ostegunetan banatzen zena, paper formatoan; Xirika KZ eta Xirika MSKL, hilabetekaria, aldizkari formatokoa, harpidedunek jasotzen zutena; eta Xirika.info, Interneteko edizioa.
2008ko ekainean bere azken zenbakia kaleratu zuen.

## Erreferentziak

* ↑ Bide bat itxi, berriak irekitzeko Xirika.info, 2008ko ekainaren 30a

## Kanpo estekak

* Xirika.info
* Datuak: Q12269086
# Zubi (ontzia)

Zubia itsasontzi baten egitura garaiena da, gidatu eta gobernatzeko lekua, hortik kapitainak itsasontziko beste lekuetara bidaltzen ditu aginduak. Horregatik, aginte zubia ere esaten zaio. Bertan aurki ditzakegu lema-gurpila eta nabegazio kontrolatzeko beste instrumentu beharrezkoak.
Izena bapore-ontzietatik dator, berau bultzatzeko zituen bi gurpil handien artean kokatuta zegoen zurezko zubi itxurako egituratik.
Itsasontzia dartsena baterantz mugitzen denean bereziki erabilgarria da aginte zubia, normalki gainegituraren goialdetik dago, eta horrela itsasontziko eskubialdea hobeto ikus daiteke. Honek errazten du maniobra kapitainari, kaia ikus-eremuan kokatzen bait du.
Ontzia nabigatzen denean, aginte zubian beti dago kapitaina edo beste ofizialen bat, nabigazio kontrola eta itsasontziaren gobernua orduoro mantentzeko.

## Erreferentziak

* ↑ «Zubi». Euskaltzaindiaren Hiztegia. (Noiz kontsultatua: 2024-05-20.)
* ↑ Euskalterm: [Nautika Hiztegia ] [2021]

## Kanpo estekak

* Datuak: Q846929
* Multimedia: Bridges (nautical) / Q846929
# Zubi-branka

Zubi-branka eraikuntza babesle bat da, zubien harroinean eraikia, ur-lasterraren indarra hautsi eta bi aldeetara banatzeko. Gainera, beste funtzio batzuk ere ditu: harroinen higadura gutxitu, urak daramatzan hondakinetatik babestu (batez ere uraldian) eta zubiaren pisua zimenduetan banatu.
Zubi-brankak puntadunak izaten dira, ur-lasterra bideratzeko eta hondakinak banatzeko, batez ere ibaian gora. Batzuetan ibaian behera izaren dira, puntadunak edo beste itxura batekoak (biribilduak, kamutsak...). Herrialde hotzetan non izotza izan ohi den, harroinen aurrean zurezko zubi-brankak ipintzen dira, izotz-hausle izenekoak.

## Ikus, gainera

* Izotz-hausle
* Olatu horma

## Kanpo estekak

* Datuak: Q89366
* Multimedia: Starlings (architecture) / Q89366
# Zubi-buru

Estrategia militarrean, zubi-buru bat estrategikoki garrantzitsua den lurzoru-eremua da, zubi baten amaiera-inguruan edo gatazka-unean indar beligeranteen kontroletik hartu edo defendatu nahi den ur-gorputz baten gainean gurutzatu daitekeen beste leku baten inguruan.
Oro har, zubi-buruak egun batzuez baino ez dira existitzen; izan ere, egun gutxiren ostean indar inbaditzaileak atzeratuak izaten dira edo zubi-burua zabaltzen dute defentsa-platsdarm segurua sortzeko, etsaien lurraldean sartu aurretik; adibidez, Bigarren Mundu Gerran Estatu Batuetako 9. Dibisio Blindatuak Ludendorffeko zubia bereganatu zuenean bezala, 1945ean. Kasu gutxi batzuetan, zubi-burua hilabeteetan zehar manten daiteke.

## Erreferentziak

* ↑ Fundazioa, Elhuyar. «zubi-buru» Elhuyar Hiztegia (Noiz kontsultatua: 2023-06-26).

## Kanpo estekak

* Datuak: Q996524
# Zubi (informatika)

Zubia edo bridgea sistema autonomoen arteko konexiorako gailu bat da. OSI ereduaren Datuen lotura-mailan lan egiten du. Bi sare segmentu elkar lotzen ditu ( edo sare bat bi sare segmentuetan zatitzen du) eta pakete bakoitzaren helburuko helbide fisikoan oinarrituta, sare batetik bestera datuak pasatzea lortzen da.
Bridgeak bi sare segmentu konektatzen ditu sare bakar bat bezala, sarearen establezimendu protokolo bera erabiliz.
Konektatuta dagoen sare segmentu bakoitzean detektatutako MAC helbide taulak erabiltzen du. Sare segmentu bateko nodo bat beste batera datuak transmititu nahian dabilenean, zubiak trama kopiatu egiten du beste azpisarearentzat. Ikasketa automatikoa erabiltzen dutenez, bridgeek eskuzko konfiguraziorik ez dute behar.
Zubi eta hub baten arteko ezberdintasun nagusia, bigarrenak edozein trama nodo konektatu guztietara bidaltzen duela da eta zubiak, berriz, trama bakoitza bere helbidera bidaltzen saiatzen da. Ezaugarri honek sareen errendimendua hobetzen du, alferrikako trafikoa gutxiagotuz.
Bridginga egiteko edo bi sare baino gehiago lotzeko, Switchak erabiltzen dira.
Bi zubi mota bereizten dira:
* Lokalak: fisikoki antzekoak diren bi sare zuzenean estekatzeko balio dute.
* Urrunekoak edo area zabalekoak: bikoteetan konektatzen dira, sare lokal bi edo gehiago estekatzen dira, area zabaleko sare bat osatzen da, telefono-lineetan barrena.

## Bibliografia

* Comunicaciones y Redes De Computadores (William Stallings, 2005)
* Redes Globales De Información con Internet y TCP / IP (Douglas Comer)

## Ikus, gainera

* Hub edo konzentratzailea
* Brouter edo sarea zubi bideratzailea
* Router edo bideratzailea
* Router ADSL-a
* Switch edo kommutadorea

## Kanpo estekak

* Router eta Zubi bat nola konfiguratu GNU/Linux-en (Gazteleraz)
* http://technet2.microsoft.com
* Datuak: Q188635
# Zubi (instrumentua)

    Artikulu hau musika tresnen atalari buruzkoa da; beste esanahietarako, ikus «Zubia (argipena)».
Zubia, hari-instrumentuetan, hariak giderretik altxaturik egonarazten dituen zurezko pieza da, taula harmonikoan bermatzen dena eta harien bibrazioak taulara transmititzen dituena. Hari pultsatuko instrumentuetan, zubia taulan itsasten da.
Normalean, zubia hariekiko perpendikularrean jartzen da, eta azalera handiena (gutxi gorabehera paraleloak direnak) harien tentsioarekin, zubiaren gainean presioa eginez, eta, beraz, zubiaren azpiko azalera handienaren gainean. Azalera handi horrek erantzun akustiko hobea du, eta hots kutxa batera akoplatuta egon daiteke – gitarraren edo biolinaren gorputza bezalako kaxa bat da –, soinua anplifikatzen laguntzen duena. Hari-instrumentu motaren arabera, zubia kokatuta dagoen gainazal erresonatzailea egurrez eraikita egon daiteke, hala nola gitarra edo biolin baten goiko estalkia (harmonikoa); txahal- edo plastikozko larruz, banjoarena bezala; metalez, trasteak dituzten instrumentu mota batzuetan bezala; edo sokekin batera forma akoplatuan bibratzen duen beste edozein materialez.

## Erreferentziak

* ↑ Euskalterm: [Musika Hiztegia] [2011]

## Kanpo estekak

* Datuak: Q830869
* Multimedia: Bridges (instrument parts) / Q830869
# Zubi (musika)

    Artikulu hau musika tresnen atalari buruzkoa da; beste esanahietarako, ikus «Zubia (argipena)».
Zubia konposizio baten bi pasarteren arteko trantsizioa egiteko erabiltzen den pasartea da. Zenbaitetan, modulazio-funtzioa izaten du (esaterako, sonata-formaren lehen eta bigarren temen artekoa). Instrumentala ere izan daiteke, letrarik gabea.
Terminoa alemanezko steg hitzetik dator, euskaraz zubia esan nahi duena eta Erdi Aroan maisu kantariek XV. eta XVIII. mendeen artean bar izeneko konposizioetan trantsizio-sekzio bat deskribatzeko erabili zutena. Lirikoki, interludioa kantuaren lehen zatietan pausatzeko eta islatzeko edo klimaxa entzuten duena prestatzeko erabiltzen dute. Musikalki, abestian monotonia saihesteko.

## Erreferentziak

* ↑ Euskalterm: [Musika Hiztegia] [2011]
* ↑ Horst, Brunner. (2000). «Bar Form» New Grove Dictionary of Music and Musicians (Oxford: Oxford University Press).

## Kanpo estekak

* Datuak: Q1109478
# Yssingeaux kantonamendua

Yssingeaux kantonamendua Frantziako kantonamendu bat da. Loira Garaia departamenduan dago, Auvernia-Rodano-Alpeak eskualdean. Guztira 7 udalerri ditu eta Yssingeaux da bere hiriburua.

## Kanpo estekak

* Datuak: Q248948
# Ystalyfera

Ystalyfera, Galesko hegoaldeko udalerri eta komunitate bat da, Neath Port Talbot konderrian. Swansea hiritik 21 kilometro ipar-ekialdera dago. Biztanleriaren %60 inguru galeseraz mintzatzen da.
2011ko erroldaren arabera 3.019 biztanle zituen.

## Kanpo estekak

* Datuak: Q8059797
* Multimedia: Ystalyfera / Q8059797
# Yssingeauxeko barrutia

Yssingeauxeko barrutia Loira Garaia departamenduaren barruan dagoen Frantziako barruti bat da. 71.764 biztanle ditu 116 kilometro koadrotan. Guztira 44 udalerri ditu. Bere hiriburua Yssingeaux da.

## Kanpo estekak

* Datuak: Q702836
# Ysgubor-y-coed

Ysgubor-y-coed, Galesko komunitate bat da, Ceredigion konderrian.
2001eko erroldaren arabera 293 biztanle zituen.

## Kanpo estekak

* Datuak: Q20572069
* Multimedia: Ysgubor-y-coed / Q20572069
# Ystrad Fflur

Ystrad Fflur, Galesko herri eta komunitate bat da, Ceredigion konderrian. Cardiff hiriburutik 268,5 kilometrotara dago.

## Kanpo estekak

* Datuak: Q16897705
* Multimedia: Ystrad Fflur / Q16897705
# Ystad udalerria

Ystad Suediako udalerria da. Eskaniako konderrian kokatua dago. 1189,32 km² ditu eta 29.034 biztanle ditu.

## Mugakideak

Honako udalerri hauekin egiten du muga:
Skurup udalerria Sjöbo udalerria Tomelilla udalerria Simrishamn udalerria

## Erreferentziak

* ↑ (Suedieraz) Statistiska centralbyrån, Kommunarealer den 1 januari 2014. Statistics Sweden.
* ↑ (Suedieraz) Folkmängd i riket, län och kommuner 31 mars 2016. Statistics Sweden.

## Kanpo estekak

* Datuak: Q505102
* Multimedia: Ystad Municipality / Q505102
# Ystrad Aeron

Ystrad Aeron, Galesko udalerri txiki bat da, Ceredigion konderrian. A492 errepidean dago, Lampeter eta Aberaeron udalerrien artean.

## Kanpo estekak

* Datuak: Q3400555
* Multimedia: Ystrad Aeron / Q3400555
# Zutoihal

Zutoihal edo estandartea estatu, erakunde, bazkun edo gudari talde baten ohorezko bandera da, makila batean esekirik zutik eramaten dena.
Oihalezkoak direnez, ikur hauek itxura, tamaina eta kolore askotakoak izan daitezke eta, garaiaren eta tokiaren arabera, erabilera ugari hartu.

## Historia

Antzinaroan, gerrako zutoihalak erabiltzen ziren, "bandera-antzeko" edo bexiloide gisa sailka daitezkeenak, antzinako Egipton edo Asirian sortuak. Adibideen artean daude sasandarren Derafsh Kaviani gerra zutoihala, Zesar Augustoren X. legioaren arranoa edo sarmaziarren dragoi-zutoihalak. Azken hau, zaldun batek eramaten zuenez, haizeak eragiten zion oihal bat zuen, baina irudikapen batzuen arabera, dragoi-parpaila luze baten antz handiagoa zuen, bandera soil batena baino.
Goi Erdi Aroan, banderak nagusiki guduan erabili ziren erakusgai heraldiko bezala, zaldunak errazago identifikatu ahal izateko ezkutu gainean margotutako armarri soilekin baino. Behe Erdi Aroan, hiri-estatuak eta herrialdeak ere, Suitzako Konfederazio Zaharrekoak kasu, hasi ziren banderak erabiltzen landa-seinale gisa.
Erdi Aroko japoniar sashimono delakoa, oinezko soldaduek eramana, garapen paralelo bat da.

## Erabilera
### Militarra

Herrialde batzuetan, armadaren zaldizko gorputzek (zalditeria eta artilleriak) erabiltzen dituzten intsigniei ere zutoihal deritze, hau da, haga batería zintzilik dagoen oihal karratu bat, non errege armarria eta dagokion gorputzarena ipintzen edo brodatzen den. Antzina, infanterian ere erabiltzen zen.

### Erlijiozkoa

Komunitate erlijioso katolikoek, kofradiek eta anaidiek ere erabili ohi dituzte, prozesioetan esaterako. Oihala laukia edo laukizuzena edo puntaduna izan ohi da, non komunitate edo anaidiaren irudia edo ikurra margotuta dagoen (normalean santu batena edo Ama Birjinarena). Oihala hagatxo horizontal batetik zintzilik egon ohi da, makilarekin gurutzea osatzen duena.

### Politikoa

Estatuburu batzuek zutoihal (edo bandera) bereizgarria dute, eta bere presentzia adierazteko erabiltzen da, adibidez eraikin, ontzi edo ibilgailu batean. Estatuaren antolamendu politikoaren arabera, estatuburuaren zutoihal pertsonala izan daiteke errege-zutoihala (errege-erregina edo errege etxea adieraziz, adibidez Espainiako Errege Etxea), enperadore-zutoihala (egun Japoniako enperadorea bakarrik) edo presidente-zutoihala (errepublikatan erabilia, adibidez Estatu Batuetako presidentea).

## Erreferentziak

* ↑ Estandarte sarrera Euskaltzaindiaren hiztegian (kontsulta: 2020-06-02)
* ↑ (Ingelesez)Flag | heraldry. Encyclopedia Britannica. Kontsulta: 2019-2-15.

## Ikus, gainera

* Bexilologia
* Ikurrina
* Belearen zutoihala

## Kanpo estekak

* Datuak: Q2912707
* Multimedia: Regimental Flags / Q2912707
# Zutoin

    Beste esanahi batzuen berri izateko, ikus: «Zutoin (argipena)»
Zutoina zutik jarritako haga luzea adierazten du, zuhaitzaren enborra ohiturazko erabileretan, beste material batzuetakoak 20. mendetik aurrera. Erabilera zenbait dira, adibidez, seinale gisa edo euskarria kable elektriko eta telekomunikazio-kableak eusteko zutoinak; eta kirol batzuetan, hala nola futbolean edo eskubaloian, atea ezker-eskuinetara mugatzen dutem habeak dira.
Hedaduraz, kaietan mutiloi bati ematen zaion beste izen bat ere bada zutoina, eta nekazaritzan eta beste jarduera batzuetan, zutoina hesola izan daiteke.

## Erreferentziak

* ↑ «OEH - Bilaketa - zutoin» www.euskaltzaindia.eus (Noiz kontsultatua: 2020-07-11).
* ↑ «Zutoin» www.euskaltzaindia.eus (Euskaltzaindiaren Hiztegia) (Noiz kontsultatua: 2020-07-11).

## Ikus, halaber

* Zurtoin
# Zutoin (argipena)

    Agian Zurtoin bilatzen ari zinen.
Zutoin hitzak zutik jarritako haga luzea adierazten du. Erabilera zenbait ditu:
* zurtoina, kable elektriko eta telekomunikazio-kableak eusteko;
* mutiloi bati ematen zaion beste izen bat;
* hainbat kiroletan, zurtoina, atea mugatzen duena;
* nekazaritzan eta beste jarduera batzuetan, zutoin edo hesola.
# Zuzana Rehák-Štefečeková

Zuzana Rehák-Štefečeková (1984ko urtarrilaren 15a) eslovakiar kirol-tiratzailea da. 2020ko Udako Olinpiar Jokoetan Emakumeen foso proban urrezko domina irabazi zuen eta 2008ko eta 2012ko Udako Olinpiar Jokoetan zilarrezko domina. Bestalde, hainbat domina lortutakoa da Europako eta Munduko Txapelketeta. Horien artean, 3 urrezko domina bai Europako Txapelketetan, eta baita Munduko Txapelketetan.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2008 | Pekin Txina | 02 ! | Banakako fosoa |
| 2012 | Londres Erresuma Batua | 02 ! | Banakako fosoa |
| 2020 | Tokio Japonia | 01 ! | Banakako fosoa |
| Munduko Txapelketa ||||
| Urtea | Lekua | Domina | Proba |
| 2003 | Nikosia Zipre | 03 ! | Banakako fosoa |
| 2010 | Munich Alemania | 01 ! | Banakako fosoa |
| 2011 | Belgrad Serbia | 02 ! | Banakako fosoa |
| 2017 | Mosku Errusia | 03 ! | Banakako fosoa |
| 2018 | Changwon Hego Korea | 01 ! | Banakako fosoa |
| 2018 | Changwon Hego Korea | 01 ! | Talde mistoko fosoa |
| Europako txapelketa ||||
| Urtea | Lekua | Domina | Proba |
| 2006 | Maribor Eslovenia | 03 ! | Banakako fosoa |
| 2008 | Nikosia Zipre | 02 ! | Banakako fosoa |
| 2010 | Kazan Kazakhstan | 02 ! | Banakako fosoa |
| 2013 | Suhl Alemania | 02 ! | Banakako fosoa |
| 2013 | Suhl Alemania | 03 ! | Taldekako fosoa |
| 2014 | Tatárszentgyörgy Hungaria | 03 ! | Banakako fosoa |
| 2015 | Maribor Eslovenia | 01 ! | Banakako fosoa |
| 2015 | Maribor Eslovenia | 02 ! | Taldekako fosoa |
| 2016 | Lonato del Garda Italia | 01 ! | Banakako fosoa |
| 2017 | Baku Azerbaijan | 03 ! | Taldekako fosoa |
| 2018 | Leobersdorf Austria | 01 ! | Bikote mistoko fosoa |
| 2018 | Leobersdorf Austria | 02 ! | Talde mistoko fosoa |
| 2018 | Leobersdorf Austria | 02 ! | Binakako fosoa |
| 2018 | Leobersdorf Austria | 03 ! | Banakako fosoa |
| Europako Jokoak ||||
| Urtea | Lekua | Domina | Lehiaketa |
| 2015 | Baku Azerbaijan | 01 ! | Talde mistoko fosoa |
| Unibertsiada ||||
| Urtea | Lekua | Domina | Lehiaketa |
| 2007 | Bangkok Thailandia | 01 ! | Banakako fosoa |
| 2007 | Bangkok Thailandia | 03 ! | Binakako fosoa |

## Erreferentziak

* ↑ «Athlete - The official website of the BEIJING 2008 Olympic Games» web.archive.org 2008-08-13 (Noiz kontsultatua: 2021-11-30).

## Kanpo estekak

* Datuak: Q960075
* Multimedia: Zuzana Rehák-Štefečeková / Q960075
# Zuzana Čaputová

Zuzana Čaputová (Bratislava, Eslovakia, 1973ko ekainaren 21a) eslovakiar abokatua, politikaria eta ekintzaile ekologista da. Eslovakiako Errepublikako presidentea izan zen, 2019ko martxoaren 30ean Eslovakiako Errepublikako presidente izateko hauteskundeak irabazi eta gero, botoen % 58 bereganatuta. Horrenbestez, herrialdearen historiako lehen emakume presidentea izan zen.
* Datuak: Q26273268
* Multimedia: Zuzana Čaputová / Q26273268
# Zutoinean sartze

Zutoinean sartzea edo paldoan sartzea exekutatzeko metodo bat da, non hesola batek biktima, albo batetik, ondestetik, baginatik, ahotik edo gorputzeko edozein ataletatik zulatzen duen.
K. a. 1780 inguruan, Hammurabiren Kodean, zenbait krimenengatiko zigor gisa preskribatzen zuten jada paldoan sartzea. Neo-asiriar inperioan (k.a. 932-k.a. 612) garaitutako etsaien horrela exekutatzen zuten, garaiko idazkunetan agertzen den bezala. Harrezkero, kultura askok erabili dute, agian ospetsuena Vlad Drakula "paldoztatzailea" deiturikoa izanda.

## Erreferentziak

* ↑ Código de Hammurabi, 153. araua
* ↑ Vlad The Impaler: Brief History

## Kanpo estekak

* Datuak: Q252607
* Multimedia: Impalement / Q252607
# Zutphen

Zutphen (entzun) Herbehereetako Gelderland probintziako herria da. 2010eko urtarrilaren 1eko erroldaren arabera, herriak 46.877 biztanle zituen.

## Ikus, gainera

* Gelderland

## Kanpo estekak

* (Nederlanderaz) Udalaren webgunea.
* Datuak: Q109535
* Multimedia: Zutphen / Q109535